Mateo Maximov

O Mateo Maksimoff (opretele 17 Pervonay 1917, Barselona - 24 Deshtoyeknay 1999) sas yek Romano lekhavno (pe Fransikanes).

Lesko dad sas Rom Kalderash, leski day, Manushni (Sintesa) (e Romane manusha andar e Fransiya). O Dad siklyardya les te drabarel (chitisarel), lekhavel (rimol) tay te ginavel. May phendya leske but pa e Rusiya, pa o Puranipen le Kalderashengo, pa kaver Romane nyamurya. Vov mulo kana Mateo sas 14 bershengo. Deatunchara, o terno Mateo trebulas te kerel but buti te pravarel pes tay leske phralen tay phenyan.

1936 bershesko, kana shirdya o Andruno Maripen e Spaniyako, vov tay peski familiya gele kay Fransiya. Ando 1940 to bersh, von phandavde, e sirale phenindoy ke si spionurya. Beshlen 42 divesa andekh lager e "spionengo", palal kodya e sirale bichhalde len ko lager e "Jipsiyengo", ando Thanipen Tarbes, vi may palal ko Lannemazan.

Palal o Duyto Lumyako Maripen, vov beshlo andi Fransiya. Lekhavdo deshuekh lila, ambolde pe deshushtar Chiba.

Vov sas vi Evangelikano Pastor tay amboldyas pe Romanes o Nevo Testamento.

Lekhavimata

 "Angels of Destiny" (1999)
 "People of Roads" (1995)
 "Roads without Caravans" (1993)
 "This world that isn't mine" (1992)
 "Say that with tears" (1990)
 "Vinguerka" (1987)
 "The Doll of Mameliga" (1986)
 "Condemned for Surviving" (1984)
 "The Seventh Daughter" (1979)
 "Savina" (1957)
 "The price of Freedom" (1955)
 "The Ursitory" (1946)

Avrutne phandimata
Janglimata pe leste

Shopni:Spaniyake Roma